Diari Oficial de la Generalitat Valenciana


Sumari del DOGV 9356, del 07-06-2022 (2022/5218)

RESOLUCIÓ de 2 de juny de 2022, de la Sotssecretaria de la Conselleria d'Hisenda i Model Econòmic, per la qual es convoca el procediment selectiu per a la provisió de dotze llocs de treball de naturalesa laboral temporal, adscrits a la Conselleria d'Hisenda i Model Econòmic, corresponents al programa «Interact», cofinançat amb el Fons Europeu de Desenvolupament Regional (FEDER), i s'acorda la publicació de l'anunci de convocatòria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9356

Data del DOGV
:   07-06-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/5218


Data del document
:   02-06-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * concurs administratiu

RESOLUCIÓ de 2 de juny de 2022, de la Sotssecretaria de la Conselleria d'Hisenda i Model Econòmic, per la qual es convoca el procediment selectiu per a la provisió de dotze llocs de treball de naturalesa laboral temporal, adscrits a la Conselleria d'Hisenda i Model Econòmic, corresponents al programa «Interact», cofinançat amb el Fons Europeu de Desenvolupament Regional (FEDER), i s'acorda la publicació de l'anunci de convocatòria. [2022/5218]  
  
  
El programa «Interact» és un programa de cooperació territorial europea (Interreg) cofinançat pel Fons Europeu de Desenvolupament Regional (FEDER) i els 27 estats membres de la UE, Noruega i Suïssa que dona suport als altres programes de cooperació territorial europea en la implementació de les activitats i orientació en diferents àrees, utilitzant mètodes de treball en xarxa que donen suport a la cooperació.  
La Generalitat Valenciana ha acollit l'Oficina Interact en els dos últims períodes (Interact II 2007-2013) i (Interact III 2014-2020), i acull de nou l'Oficina Interact IV per al període 2021-2027, que començarà, a efectes pràctics, l'1 de desembre de 2022.  
Ateses les peculiaritats dels llocs oferits i del procediment de provisió per la seua vinculació al programa europeu esmentat, resulta necessària la convocatòria d'un procediment específic per a la provisió temporal dels llocs.  
La contractació i el procediment de selecció per a la provisió dels llocs han sigut objecte d'un informe favorable de la Direcció General de Pressupostos mitjançant un escrit de data 10 de maig de 2022, i la Direcció General de Funció Pública ha remés un escrit de data 10 de maig de 2022 en què manifesta que no es requereix un informe per part d'aquest centre directiu, tot això de conformitat amb el que s'estableix l'article 36, punt 12, de la Llei 8/2021, de 30 de desembre, de pressupostos de la Generalitat per a l'exercici 2022.  
En virtut d'això, i fent ús de les facultats que té conferides, aquesta sotssecretaria resol:  
  
Primer. Convocar per a la provisió temporal els següents llocs de naturalesa laboral:  
  
Localitat Denominació del lloc Nre. de places  
València Coordinador/a de l'Oficina Interact IV València 1  
València Tècnic/a de gestió de l'Oficina Interact IV València 5  
València Tècnic/a de finances de l'Oficina Interact IV València 2  
València Tècnic/a de comunicació de l'Oficina Interact IV València 3  
València Tècnic/a d'administració de l'Oficina Interact IV València 1  
  
  
Segon. Aprovar les bases que regiran la present convocatòria, les quals figuren en l'annex.  
La present resolució posa fi a la via administrativa. De conformitat amb els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, i els articles 8,14 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar recurs de reposició, amb caràcter potestatiu, davant del mateix òrgan que ha dictat aquesta resolució en el termini d'un mes a comptar des de l'endemà de publicar-se, o, alternativament, interposar recurs contenciós administratiu davant del Jutjat Contenciós Administratiu de la ciutat de València en el termini de dos mesos a comptar des de l'endemà de publicar-se.  
  
  
València, 2 de juny de 2022.- El sotssecretari de la Conselleria d'Hisenda i Model Econòmic: Daniel González Serisola.